Este dijous se sortejaran públicament els premis de la campanya 'Ajudem el comerç local!'
26 d’octubre 2022

Este dijous, dia 27 d'octubre, a les 19.00 hores tindrà lloc en el Centre Cívic Antic Sanatori del Port de Sagunt el sorteig de la campanya de promoció i foment del comerç de proximitat _Ajudem el comerç local!_, posada en marxa a mitat de setembre pel departament de Comerç i Mercats de l'Ajuntament de Sagunt.

En el sorteig, que serà públic, es repartiran sis premis de 500 euros i tres premis de 1.000 euros, 6.000 euros en total, per a gastar íntegrament en els comerços locals adscrits a la iniciativa. Per a això s'extrauran a l'atzar els bitllets i es contactarà telefònicament amb la persona agraciada en cada cas, deixant sonar fins a set tons; en cas de no contestar en este espai de temps, es procedirà a l'extracció d'un nou bitllet fins al lliurament de tots els premis. Des de la delegació s'advertix que no s'admetran com a vàlids contestadors automàtics o bústies de veu.

Per a participar en este sorteig era necessari comprar en els 600 establiments, aproximadament, de tot el municipi adherits a esta acció i emplenar els tiquets que s'oferien a la clientela.

Addicionalment hi haurà un altre sorteig entre les persones que hi assistisquen a l'acte en què es coneixeran els premiats i les premiades.

El dia 3 de novembre a les 13.00 hores es lliuraran els premis en un acte públic que tindrà lloc en el Saló de Plens del Consistori.

L'Ajuntament de Sagunt, a través de la Regidoria de Comerç i Mercats, ha destinat a esta campanya, a més, 2.995 euros per a material promocional i repartiment del mateix i 6.727 euros en cartelleria.

![](/media/f4mdifcy/c2_cartell_val_campanyacomerclocal2022.jpg?width=600.7954545454546&height=850)

*   [](http://www.facebook.com/sharer.php?u=https://aytosagunto.es/va/actualitat/previa-sorteig-campanya-ajudem-al-comerc-local-sagunt-2022-10-26/ "Facebook")
*   [](http://twitter.com/share?url=https://aytosagunto.es/va/actualitat/previa-sorteig-campanya-ajudem-al-comerc-local-sagunt-2022-10-26/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/previa-sorteig-campanya-ajudem-al-comerc-local-sagunt-2022-10-26/ "Linked In")
*   [](mailto:?body=https://aytosagunto.es/va/actualitat/previa-sorteig-campanya-ajudem-al-comerc-local-sagunt-2022-10-26/)